text: Ældre ægtepar ramt af bus: Konen er nu død
  16 december 2017 kl. 21.18
  Et ældre ægtepar blev lørdag aften ramt af en bybus ved banegården i Vejle. Kvinden er nu erklæret død.
  Et ægtepar på 80 år blev lørdag aften klemt under en bybus ved Vejle Trafikcenter nære banegården. De blev begge kørt på sygehuset.
  Men nu er kvinden afgået ved døden, fortæller Lars Grønlund, der er vagtchef ved Sydøstjyllands Politi.  
  - Mandens tilstand er stadig kritisk, siger han til TV SYD. 
  Bussen var ved at manøvre, da ulykken sker. Nærmere undersøgelser og vidneafhøringer skal klarlægge, hvad der nøjagtig foresagde den tragiske ulykke. 
  De pårørende er underrettet.
  
  